Video Băutura care şi-ar putea dubla preţul în restaurante şi baruri. Cât vor ajunge românii să plătească pentru un pahar
Banalul fresh de portocale nu va mai fi nici banal, nici ieftin. Seceta şi dăunătorii au afectat cei mai mari producători din lume, iar preţurile au început să crească vertiginos. Astfel că vom ajunge să plătim la restaurant şi peste 30 de lei pentru un pahar de suc proaspăt stors. Nici cei care îşi vor face singuri acasă freshul nu vor scăpa mai ieftin.
- Înregistrarea care contrazice ancheta în cazul morţilor suspecte de la Pantelimon. O asistentă susţine că medicii cereau micşorarea dozelor din medicamente vitale
- Marea Finală Chefi la Cuțite este miercuri, de la 20:30, pe Antena 1 și AntenaPLAY
Orice picătură stoarsă de suc de portocale va deveni mai preţioasă. Brazilia, cel mai mare exportator, se așteaptă la cea mai mică producție din ultimii 36 de ani. Seceta și dăunătorii au făcut ravagii. Preţul pe bursă a crescut deja cu 5%, cel mai ridicat nivel din ultimele trei luni. La noi, se simte deja diferenţa: un suc proaspăt, de nici jumătate de litru, se vinde în medie cu 18 lei.
Preţul unui fresh de portocale ar putea depăşi 20 de lei
Nicolae Mavric, administrator - firmă de sucuri naturale: E foarte costisitor şi le-am scos, adică n-am mai vândut fresh de portocale că nu mi-am permis. Adică nu am acoperit costul de producţie, cât de achiziţie.
Ingrid Tîrziu, reporter Observator: Dacă în urmă cu trei ani plăteam pe un astfel de pahar de suc de portocale aproximativ 15 lei, acum în multe locaţii depăşeşte 20, iar dacă seceta ne va afecta, preţul va creşte iar cu 30%.
Andreea Cristache, proprietar restaurant: Este cel mai vândut suc. În primul rând pentru că este cel mai natural. Din păcate consumatorii sunt cei care suportă aceste majorări de preţuri.
Şi preţul kilogramului de portocale a crescut
Nici cei care îşi fac singuri acasă fresh-ul nu ies mai ieftin. Un kilogram de portocale porneşte de la 10 lei şi poate ajunge şi până la 15 de lei acum, în extrasezon.
Femeie: Cumpărăm de la o familie care are o afacere, le aduce direct din Grecia. Au dispărut foarte repede am observat de la ei, nu le-au mai adus. Dintr-o dată ne-au anunţat că portocale nu mai aduc!
România a importat anul trecut peste 85 de milioane de kilograme de portocale.